  Виталий Пронин Ёрос больницаос огшоры вакытэ кадь ужаны кутскозы. Туспуктэм: Яндекс.КартыТа сярысь Кун Кенешлэн сессияз ивортӥз Удмуртилэн Тӧроез Александр Бречалов. — Коронавирусэн черламъёслэн лыдзы кулэсмыны ӧдъяз, — шуиз со. — Соин ик югдур таӵе ик луиз ке, 22-тӥ мартысен ковид-центр уз ужа ни Можгалась ёрос больницаын но. Озьыен, 1-тӥ апрельысен элькунамы коронавирсэн черламъёсты йӧнатозы на 3 интыын — Паласькись висёнъёсъя элькун больницаын, Ижысь 6 номеро город больницаын но Глазовысь ёросъёс куспын ужась больницаын. УД  